
PRAELOCUTIO» 


Cunctis animantibus loquelam unicuique spe- 
ciei consonam natura impertivit, ut in suis neces- 
sitatibus , in propagatione praesertim sese invicem 
intelligere, et coadjuvare queant. At in homini- 
bus haec ingenita loquendi vis eo latius patet , at- 
que eflicacioi' extat , quo est pluribus et vehemen- 
tioribus affectibus, atque indigentiis consentanea. 
Huic naturali loquelae alia conventionalis adjun- 
gitur : quapropter ex hac cum illa fideliter con- 
sociata congeries emergit signorum , quae cum 
sensus externos pertentant , tum rerum substantias, 
modificationes , actiones , ae passiones vel natu- 
rali effectu , vel conventione quadam exprimunt. 
Re quidem vera penes omnes nationes a remotio- 

ribus quoque aetatibus variis sub formis, colori- 
bus, vestiumque ornatibus , emblematibus, pi- 
cturis , gestibus , ac praesertim sonis loqui in mo- 
re positum est. Sed loquela ex articulatis humanae 
vocis sonis conflata omnibus jam supra enunciatis 
modis longissime praestat ; eo quod vocis orga- 
num ad modificationes etiam levissimas sit vel 
maxime accomodatum. At homo hoc singulare 
munus solo vocis ministerio sine intellectus facul- 
tatibus frustra obtinuisset ; nam aliqua animalia 
bruta vocis organum ad distinctam aliquorum ver- 
borum pronuntiationem possidere , quemque no- 
strum haud fallit ; et reapse quidem verba aliqua 
ex quadam instructione proferunt , sed haec ideis 
prorsus vacant. Praeterea rationales faeultates quo 
majore usu excoluntur, et analysis exercitationi- 
bus expoliuntur , hoc magis sermo distinctus , cla- 
riorque efficitur. Quo fit , ut puerorum et rudium 
loquela non imperfectione careat ; et contra , illam 
cultarum nationum animadvertimus copiosam , et 
distinctam , quia copiosis , ac distinctis earum no- 
tionibus apprime congruit. 

Quomodo et unde loquela ortum suum duxe- 
rit, Diodorus Siculus ita opinatur hisce verbis (i) 

(») Lib. T. 5. 8. 

» Homines primitiis natos vitam inconditam et bel- 
luinam egisse: ipsi ad pascua exierint, et sapi- 
dissimam quamque herbam , ac sponte natos arbo- 
rum fructus comederint. Cumque a feris infesta- 
- rentur , mutuo sibi opitulari usu edocti fuere , 
et metu ad societatem adacti , paulatim aliorum 
hominum similes formas agnoverunt. Voce autem 
adhuc confusa , et nihil significante pedetentim 
verba articulata pronunciando , et signis unam- 
quamque rem subicctam notando , ipsi elocutio- 
nem tandem rerum omnium sibi constituerunt f 
Sed cum per totum orbem hujusmodi coetus fie- 
rent , et quique , ut sonos dabant , verba conne- 
cterent , non eadem omnes loquela utebantur. I- 
deoque variae , omnisque generis linguarum for- 
mae exstiterunt , et primae illae congregationes 
universis originem nationibus praebuere ». 

Nos autem , Mosaica narratione edocti , absque 
ulla dubitatione credimus Dominum Deum ita cum 
primo homine in Paradiso terrestri locutum esse. 
» Ex omni ligno paradisi comede : De ligno autem 
» scientiae boni et mali ne comedas ; etc. « et dein- 
de » formatis igitur, Dominus Deus, de humocim- 
» ctis animantibus terrae, et universis volatilibus 
» coeli adduxit ea ad Adam , ut videret ea : omne 
» enim quod vocavit Adam animae viventis, ipsum 

» est nomen ejus. Appellavitque Adam nomini- 
» bus . suis cuncta animantia , ct universa vola- 
tilia coeli , et omnes bestias terrae (i) ». Deus igi- 
tur hominem loqui docuit ; et plurimi Philosophi 
censuerunt sermonem , seu verborum usum, quo 
homines facile caeteris animantibus praecellunt 
non ex eorum solis intellectus viribus initium 
habuisse. 

Verba autem , quo eflicaciora evadant , gestum 
sibi socium adjungant , oportet. Gestus est actio 
quaedam vocis modulationibus conformata , quae 
vultu , oculis , manibus , pedibus , ac toto cor- 
pore peragitur ; ita ut sermonem non solum per 
aures , sed per oculos etiam percipiamus. 

Verba , praecise loquendo , sunt humanae vo- 
ces articulatae. Aer e pulmonibus emissus per tra- 
cheam , seu asperam arteriam transit , et inde 
per glottklem fremitum sonorum , seu vocem gi- 
gnit ; et haec gravis vel acuta est , ratione aeris 
quantitatis , glottidis tensionis , eiusque hiatus , ut 
Physiologi asserunt. Hanc tensionem in gutture 
nos experimur in acutis tonis canendis * et Ari- 
stoxenes , harmonicorum elementorum auctor , 


(i) Genes, lib. I. c. II. 

effectum e causa sumens , toni acumen tensio- 
nem huius vocavit ; etiam quia chordae ratione 
eorum tensionis acutiorem cient sonum. 

Qualitates tonorum ex numero vibrationum vel 
oscillationum eodem tempore peractarum emanant, 
sed in ratione inversa numerorum ipsorum : nem- 
pe gravior est qui minore numero vibrationum effi- 
citur. Quapropter si vibrationes unius toni du- 
plae sint in numero alterius eodem tempore pe- 
ractae , octavum tonum exproment acutiorem. Di- 
citur autem octavus tonus superior , quia a primo 
illo alii octo usque ad dictum acutiorem inclusive 
numerantur. At non aeque gradatim in dictis to- 
nis vibrationes augentur; sed peculiari ratione in 
unoquoque a natura posita , ut hi octo toni pro- 
x gressionem harmonicam constituant , quae volup- 
tatem suppeditat auribus , et Musici scalam dia - 
ionicam vocant. Scala haec in altiores et gravio- 
res tonos progredi potest , sed semper in eadem 
ratione vibrationes tonorum inter se exstant. 

Vox canere dicitur, si per tonos hujus scalae dia- 
tonicae exacte per saltum transit , seu vibrationes 
ad unguem efficit in numeris a natura statutis ad 

• i . 

aurium delectationem , ut supra memoravi ; si au- 
tem extra hos numeros vox vibrationes peragit , 
non canit, sed sermocinatur. Quapropter abs re 

nostra non alienum duas musicas distinguere vide- 
tur , quarum una cantus, alia sermonis (i). 

Probabiliter constat , Antiquos musicam cantus 
scripsisse: quo modo id effecerint ignoramus. Guidus 
Aretinus post litterarum restaurationem musicam 
scribere docuit. Notas adhibuit ad exprimendos sca- 
lae diatonicae tonos , et ita nostrae aetatis musi- 
ca magnum augmentum, ac sublimitatem obti- 
nuit. Pari modo musicam sermonis constituere 
ac scribere , usui non parvo esse potest. De hac 
arte igitur quidquid satis erit , excogitandum , ac 
disserendum , adiuvante Deo , mihi proposui. 


(i) Musica priscis temporibus non in sola aurium oble- 
ctatione versabatur, setl in aliis scientiis j nam si a Mu- 
sis derivata , quae omnium scientiarum magistrae fuere , 
omnes scientias pariter musica complecti debebat, ut Platoni 
visum est Fabius Quintilianus dixit, musicam cum divi- 
narum etiam rerum cognitione conjunctam fuisse ( Insti- 
tui. Orat. lib. 1. cap. X. ). A Rhetoribus musica inde de- 
finita fuit actio vocis. Dionysius Halicarnasseus actionem 
hanc , seu musicam dixit in sermone, et in cantu differre 
in solo gradu , et non in specie. ( De verborum collocat, 
cap. XI. ). 

OBSERVATIONES IN MUSICAM SERMONIS ANTIQUORUM. 


Linguarum perfectio in facultate internorum sen- 
suum et affectionum omnium ad unguem expri- 
mendarum posita est. Ut lingua ad hunc splen- 
doris gradum evehatur , non solum variata verba, 
sed analogias etiam, similitudines, metaphoras, 
aliosque modos orationis , quos Rhetores figuras 
nuncuparunt , in se contineat , atque adhibeat , 
necesse est. Linguae rudium populorum et rusti- 
corum figuras multas complectuntur , quia verbo- 
rum inopia laborant ; at contra linguae cultarum 
nationum et litteratorum hominum quadam par- 
simonia figuris utuntur , quia bene appositis verbis 
abundant. Sed lingua illa , quamvis cultior sit , et 
verborum opulentior, tamen numquam ad Internos 
sensus perfecte exprimendos , aliorumque animos 
excitandos sine vocis et corporis actione sufficere 
poterit. Cicero sic ait. » Verba enim neminem mo- 
» vent , nisi eum , qui eiusdem linguae societate co- 
» niunctus est, sententiaeque saepe acutae non acu- 
» torum hominum sensus praetervolant ; actio , 
» quae prae se motum animi fert , omnes movet ; 
» iisdem enim omnium animi motibus concitantur, 



» ut eos iisdem notis et in aliis agnoscunt, et in se 
» ipsis indicant (i). « Et ipse Romanus Orator ita ». 
» Actio, inquam, in dicendo una dominatur. Sine 
» hac summus Orator esse in numero nullo po- 
» test ; mediocris , hac instructus , summos sae- 
» pe superare. Huic primas dedisse Demosthenes 
» dicitur , quum rogaretur , quid in dicendo es- 
» set primum ; huic secundas , huic tertias. Quo 
» mihi melius etiam illud ab Aeschine dictum vi- 
» deri solet , qui , quum propter ignominiam iu- 
» dicii cessisset Athenis , et se Rhodum contulisset, 
» rogatus a Rhodiis , legisse fertur orationem il- 
» lam egregiam , quam in Ctesophontem contra 
» Demosthenem dixerat ; qua perlecta petitum- est 
» ab eo postridie ut legeret illam etiam , quae erat 
» contra Demosthenem pro Ctesophonte edita 
a quam quum suavissima et maxima voce legis- 
» set , admirantibus omnibus ; quanto , inquit , 
» magis admiremini , si audissetis ipsum 1 Ex quo 
» satis significavit , quantum esset m actione , qui 
» orationem eandem aliam esse putaret , auctore 
» mutato ( 2 ). 


( 1 ) De Orat. lib. III. c. 5$. 

( 2 ) Ibidem c. 56. 

Quid autem sit actio in dicendo , ex eodem 
Cicerone discimus. « Omnis enim motus animi 
» suum quemdam a natura habet vultum , et so- 
» num , et gestum .• totumque corpus hominis et 
» ejus omnis vultus , omnesque voces , ut nervi 
» in fidibus , ita sonant , ut a motu animi quo- 
» que sunt pulsae (i) ». Et ipse Orator planius 
hanc actionem explicando dixit. » Est enim actio 
» quasi sermo corporis ; quo magis menti con- 
» gruens esse debet ( 2 ) ». Hanc actionem egregius 
auctor omnibus concessam putabat , nam eadem 
de re persequendo dixit. » Atque in iis omnibus , 
» quae sunt actionis , inest quaedam vis a natura 
» data. Quare etiam hac imperiti , hac vulgus , hac 
» denique barbari maxime commoventur (3). 

At in vultus actione Oculi maximam partem 
sibi vindicant , nam « Oculi sunt , ut ipse ait Ci- 
» cero , quorum tum intentione , tum remissione , 
» tum coniectu , tum hilaritate , motus animorum 
» significemus apte cum genere ipso orationis (4). 

Verum actiones corporis , videlicet vultus , 


( 1 ) Ibidem c. 5^. 
(a) Ibidem c. 5g. 

(3) Ibidem. 

(4) Ibidem. 

oculorum , manuum , c(uae vim ida ligent verbis, 
quamvis omnibus a natura concessat? , diligentia ta- 
tamen et arte penes populos cultos atqUe eruditos 
exercentur, et ampliantur; quapropter , quum elo- 
quentia penes Graecos et Romanos ad culmen per- 
venisset , dictae actiones , quae internos sensus 4 et 
animi affectiones patefaciunt , praestantissimae fue- 
re. At Rhetorum antiquorum clarae descriptiones, 
picturae atque sculpturae illorum temporum has 
actiones modo aliquo nobis ostendunt ; idcircO 
in hac parte * nisi perfecto, mediocri tamen modo 
instructi sumus. Partem alteram actionis , quae in 
varietate et flexione vocis posita , seu in mu- 
sica loquendi , nos omnino ignoramus ; attamen 
quid scriptum est hac de re 4 perpendamus; 

1 res vocis flexiones , seu variationes a scriptis 
Antiquorum fuisse colligimus , quos accentus La- 
tini vocaverunt , seu adearttiis ; quia in ipsis 
juxta cantum vox flectebatur , et Variabatur , aC 
pariter Graeci irfoa&Scoty riunCuparunt i tffoct ad , 
cantus . Tres hi acc^htus erant , acutus , gra- 
vis, et circumflexus. Acutus dictus est quia acue- 
bat, et sillabam erigebat : gravis quia deprime- 
bat ; contrarius ergo acuto. Circumflexus autem ex 
acuto et gravi compositus , incipiens ab acUto in 
gravem desinebat. Verum quantum accentus acU- 

tus vocem extollere ; quantum gravis deprimere ; 
quantum circumflexus ab acuto ad gravem descen- 
dere debebat , nos prorsus latet. Has variationes 
distincta aurium perceptione multimode , tam in 
tono , quam in tempore inter se differri oportebat: 
nam Cicero ait. « Mira est enim quaedam na- 
>* tura vocis cujuspiam ut et tribus omnino sonis , 
» inflexo , acuto , gravi tanta sit , et tam sua- 
>* vis varietas (i) ». <■ 

Dionysius Halicarnasseus in verborum constru- 
ctione dixit. In communi sermone vocis modulatio 
ano , txt plurimum mensuratur intervallo , dicto 
Aiaicene ; ita ut neque plus tribus tonis cum 
dimidio intendatur ad acutum , neque majore 
distantia ad gravem accentum deprimatur. Aioucevte 
Graecorum erat musicae mensurae genus , tribus 
oOnstans tonis , et hemitono minore , quod quinto 
scalae diatonicae tono respondet ; at male aliqui 
autumant yocis erectionem depressionem in accen- 
tibus tanto intervallo semper fuisse; tunc nullam 
varietatem vocem habuisse, nec suavitatem; po- 
sita autem continuitate modulationis itt accentibus , 
potius fastidium dedisse, contra Ciceronis asser- 
tionem. Dioendunt est igitur juxta textum, non 

(i) Orator c. 18. 

amplius diapente ascendere ac descendere in ac- 
centibus vocem potuisse. 

Praeterea quanta fuerit varietas , et suavitas in 
dicendo ex eodem Dionysio , loco citato, colligi- 
mus. Musicam , ipse dixit , fuisse in civilibus ora- 
tionibus diversam tamen ab ea quae ad cantum , 
instrumentaque pertinet, quantitate non qualitate. 
Eodem modo in hac arte dictiones , modulationes, 
numeros, mutationes, et decorum fuisse; ita ut 
etiam concentu delectarentur aures. 

Ratione autem analogiae inter cantum et decla- 
mationem Fabius Quintilianus musicae cognitio- 
nem necessariam esse Oratori judicabat , ut vocem 
modificare in dicendo potuisset. Orator , tamen ad- 
dit , rationem vocis habere debeat , non ut musicus. 
» Sed ne haec quidem praesumenda par est : ut 
» uno interim contenti simus exemplo C. Gracchi, 
» praecipui suorum temporum oratoris, cui con- 
» cionanti consistens post eum musicus , fistula 
» quam rovotpcov vocant, modos, quibus deberet 
» intendi, ministrabat (i). 

Plutarchus autem hanc historiam in vita Grae- 
corum ita enarrat. Gajus Graecus vir acer et vehe- 
mens, saepe in contionando , ut ait, irasci con- 

(1) Inst. Orat. lib. i. c. io. 

sueverit, et ad jurgia et maledicta incedere, ideoque 
orationes perturbare. Huic excessui itaque cum 
remedium afferre vellet , Licinium quemdam lit- 
teratum servum post se in pulpito collocabat, qui 
quoties exasperari ac longius obiram protrahi vo- 
cem sentiret, vocali organo, quo notas deducere 
solebat , mollem emittebat sonum , quo ipse admo- 
nitus, et quasi ex certamine revocatus vehemen- 
tiam illam atque contentionem remittebat. 

Ex hac Plutarchi narratione plures putant , Li- 
cinium servum tantummodo ab ira revocasse Grae- 
cum cum fistula , non autem tonum in dicendo 
administrasse. Sed perperam ipsi sentiunt , nam ex 
eadem dictione Plutarchi habemus, aliud Lici- 
nium effecisse. Praeterea ut melius res pateat , Ci- 
ceronem audiamus. » Nam ad vocem obtinendam 
» nihil est utilius, quam crebra mutatio; nihil 
>» perniciosius quam effusa sine intermissione con- 
» tentio. Quid ? ad aures nostras, et actionis sua- 
» vitatem , quid est vicissitudine , et varietate , 
» et commutatione aptius ? Itaque idem Gracchus 
» ( quod potes audire , Catule, ex Licinio clien- 
» te tuo , literato homine , quem servum sibi ille 
» habuit ad manum ), cum eburneola solitus est 
»> habere fistula , qui staret occulte post ipsum , 
» quum condonaretur , peritum hominem , qui 

» inflaret celeriter eum sonum , quo illum aut 
» remissum excitaret , aut a contentione revoca- 
» ret (i). Ex relatis verbis facile deducitur , non 
solum ergo Licinium , litteratum hominem a con- 
tentione et vehementia C. Gracchum revocasse 
molli tonarii sono seu fistulae concionatoriae , sed 
etiam excitasse cum remissum videret. Fistula illa 
igitur perorandi modos edicebat. 

Praeterea Cicero ipse adjunxit. » In omni vo- 
» ce , inquit Crassus , est quoddam medium , sed 
» suum cuique voci. Hinc gradatim ascendere vo- 
» cem et suave est , et idem illud ad firmandam 
» vocem est salutare. Deinde est quiddam con_ 
» tentionis extremum , quod tamen interius est , 
» quam acutissimus clamor , quo te fistula pro- 
» gredi non sinet, sed iam ab ista contentione 
>» revocabit. Est item contra quiddam in remis_ 
» sione gravissimum , quoque tanquam sonorum 
» gradibus descenditur. Haec varietas , et hic per 
» omnes sonos cursus et vocem tuebitur , et actio. 
» ni afferet suavitatem. Sed fistulatorem domi relin- 
» quetis , sensum huius consuetudinis vobiscum ad 
» forum deferetis (2) ». 


(1) De Orat. lib. III. c. 60. 

(2) ibidem. 

Procul dubio igitur antiqui fistula concionato- 
iria , seu tonario vocis modulationes temperabant: 
sed quonam pacto? nam aut Canere aut sermoci- 
nari dicis quamdanl normam , ac moderamen vo- 
ci , quamvis diversa ratione , praescribere tenea- 
ris ; si canere , vox certe , ut bene notavit Ari- 
stoxenes , per leges statutas variae tensionis , seu 
per numeros vibrationum in scala diatonica a na- 
tura Constitutos percurrit ; sermocinari autem , si 
Vox continuo sine saltu , et extra scalam diatonicarrt 
suam auget , ac minuit tensionem. Hisce positis, ad 
antiquos redeamus, Vel fistula concionatoria per fo- 
namina digitis pulsata sonos aliquos per saltus sta- 
tutos edebat , ex quibus ipsi aeque Vocem per 
saltus, et juxta diatonicam scalam modulabantur, 
tunc eos canere quisque facile agnoscit * sed si 
eadem fistula tantummodo tonum , prout res ipsa* 
atque affectus requirebant * cu jusque partis ora- 
tionis initio suppeditabat ad varias vocis inflexio- 
nes , tum ipsos sermocinari probabili quadam 
ratione etiam ex iis , quae a Cicerone supra di- 
cta sunt, constare videtur: et praeterea hanc o- , 
pinionem omnibus illis , quae paulo ante in hi- 
storia C. Gracchi animadvertimus, apte congruere 
reperimus. Eodem de modo de histrionum decla- 
matione in scenis nobis judicandum est. Enim 

vero ipsi declamabant , et partem aliquo cantu 
agebant , unoquoque initio periodorum tonum ex. 
fistula desumebant , sicut hodie in nostris thea- 
tris , vulgo recitativos , concini audimus. 

Ex omnibus , quae exposita sunt , colligere pos- 
sumus , quantum declamationis musices , seu vo- 
cis variationes apud veteres valerent , et quanto 
studio ac diligentia Oratores ea acquirere niteren- 
tur. Sic Plutarchus in vita Demosthenis memoriae 
prodit, eum voce, et lingua laborasse, et tam 
incomptis, invenustisque modis orationes suas apud 
populum habuisse , ut a civibus aegre audiren- 
tur ; eo magis quod non tam argumenta , et sen- 
tentiae , quam ne verba quidem pronunciationis 
defectu intelligi possent. Quum itaque desperatio- 
ne quadam harum rerum moerens in Piraeum 
secessisset , tunc et Thrasius Eunomus , vir ae- 
tate provectus illius doctrinae admiratione captus, 
ut ipsum ad oratorium munus rursus suscipien- 
dum impelleret , his objurgationibus incessit: quod 
cum ipsum Periclem eloquentia "aequipararet , per 
secordiam, atque animi ignaviam procul a foro, 
civilibusque negotiis famam sui nominis neglige- 
ret , atque ingenii sui maximam faceret jacturam ; 
dum post aliquot exercitationes defectus naturae 
cori igere posset , actionem gestumque perficere , 


Digitized by Googtc 



sicque inter primos suae aetatis oratores eminere. 
Quibus verbis quasi animo elatus ausus est denuo 
in publicum prodire , orationemque suam penes 
populum pronunciare ; sed pro iisdem incomodis 
ac antea rursus in offensionem civium incidit. 
Quapropter tristior solito domum reversus, occurrit 
in via cuidam histrioni , nomine Satyro , quocum 
sibi vetus necessitudo intercedebat ; apud quem De- 
mosthenes de suis tam afflictis rebus multa con- 
questus est r quod cum tot labores in eloquentiae 
studio sine ulla intermissione impendisset , adhuc 
parum , aut nullum fructum percepisset ; dum in- 
terea homines inepti , indocti , atque omni ingenio 
destituti , stultis orationibus omni voluptate , ac 
benevolentia a civibus exciperentur , atque audi- 
rentur ; ipse praeter quam quod nullam gratiam 
assecutus esset apud cives eloquentia , sed semper 
rejiceretur , ac repelleretur. Hic miseratione viri 
tactus cum vellet ex aliqua parte suis malis con- 
sulere y coram se aliqua carmina Euripidis , aut 
Sophoclis recitari jussit, et tum modo aliquid de 
actione , modo aliquid de pronunciatione corri- 
gendo , tantum sua instructione effecit , ut alius 
ac Demosthenes in perorando videretur. Ex his 
omnibus rebus ubi ipse animadvertit , quantum 
venustatis , atque ornatus actio orationi tribuere 

posset , in cubiculum sub terra positum , et suo 
jussu constructum se recipere constituit, et ibi non 
per aliquot dies , sed abrasa capitis parte cum 
sibimet veniam exeundi praeripuisset , per men- 
ses continuos permansit , atque assiduis exercita- 
tionibus sic oris pronunciationem emendavit , et 
sic gestum , actionemque effinxit , ut omnes tan- 
tam mutationem in eo factam esse admirarentur. 
Ex quibus colligere licet Demosthenem in loquen- 
di musica non ex naturali ingenio , sed ex labore, 
et disciplina, quae a Satyro instituta fuit, inter 
caeteros excelluisse. 

Toyacyioy igitur , seu fistula concionatoria variis 
foraminibus constructa , ut vidimus , quamvis so- 
nos per saltus emittebat , non poterat tamen hu- 
manae vocis inflexiones prorsus imitari ; sed so- 
lummodo musicales modos, quibus eorum vocem 
modularentur , prout rorum ipsarum sententiae 
postulabant , concionatoribus exhibebat , praeser- 
tim in affectuum commotione ; utpote si audito- 
rum animos ad commiserationem incitare niteren- 
tur , statim ex fistula modum dulcem , ac fle- 
bilem percipiebant : si ad iram , modum vehemen- 
tem , et vibrantem, et sic de caeteris. Hi omnes 
musicales modi ad temperandam in dicendo vo- 
cem accomodati , initio a poetis inventi fuerunt, 

ut Cicero ait , et deinde quamplurimum aucti , 
atque expoliti (i). 

Eruditi homines , qui' musicam antiquorum in 
examen revocarunt, modos musicales ad varias 
affectus excitandos, et vocem in dicendo congruen- 
tem agnoscunt , sed in quo ipsi sint positi , inter se 
dissentiunt.Alii modorum differentiam in variis sca- 
lae diatonicae progressibus sitam esse putant , singu- 
los ab uno septem tonorum incipientes ; quapropter 
septem tantum modos enumerant ; alii vero duo- 
decim , dum a semitono dictae scalae incipiunt. 
Sunt etiam , qui credunt in sono simultaneo plu- 
rium tonorum , atque eorum copulatione va- 
rios effectus edentium , modos musicales esse re- 
positos. Eruditi ipsi igitur tam in modorum es- 
sentia , quam in eorum numero , adhuc discre- 
pant inter se. Boetius septem ex illis , Ptolomeus 
octo , Graeci generatim duodecim numerarunt , 
quorum praecipuos , et a quibus inventi luerint, 
heic exponere iuvabit. 


(i) » Neque id ( vocis actionem ) actores prius vide- 
» runt, quain ipsi Poetae , quam denique illi etiam , qui 
» fecerunt modos , a quibus utrisque submittitur aliquid , 
» deinde augetur , extenuatur , inflatur , variatur , distin- 
» guitur. De Orat. lib. III. Cap. 26. 

Ex his Doricus gravitate, laetitiaque simul com- 
mixtus fuit , cujus inventio Thamyrae ex Thra- 
cia poetae adscribitur ; Deinde Phrygius ad in- 
flammandam iram fuit quam maxime idoneus , 
atque hujus quemdam Marsyam auctorem fuisse 
ferunt; necnon Lydius potissimum fuit in can- 
tibus funereis admissus , atque ab Amphione , uti 
Plinius memoriae prodidit , repertus ; Sapphus au- 
tem Myxolydium ; Polixenes Eolium , Jonium , 
Sub-Doricum ; Polymnestes Colophonius Sub- 
Lydium invenere. Praeterea modi plagales erant , 
qui a tribus inferioribus intervallis incipiebant , 
et alii. 

Musicam in omnibus humanis affectibus quod- 
dam imperium exercere , ac hominibus vocem 
apposite congruam impertiri , ecquis neget ? Mo- 
dos musicales id potissimum effecisse , jam supra 
cognovimus. Sed quonam pacto? In profundo latet. 

Apud veteres, modos musicales quaedam puncta, 
seu signa in quibusdam sententiis pro subsidio a- 
ctionis habuisse, probabiliore modo putamus. Quod 
si in perlegendis eorum scriptis non adnotata re- 
periamus , eos quidem qui illa conscripserunt , 
quadam negligentia , aut ignoratione praetermisisse, 
quisque facile dignoscit. Eadem labes operibus , 
quae a Cicerone memoriae prodita sunt , prae- 
sertim de Oratore , accidisse videtur. 

Hic operae pretium est , aliqua romanae eloquen- 
tiae Principis exempla ob oculos ponere , ac per- 
pendere , ut quae , et quantae tunc temporis mo- 
' dulationes vocis in dicendo fuerint , omnibus in- 
notescat : « Voces , ait , ut chordae sunt inten- 
» tae quae ad quemque tactum repondeant; acu- 
» ta , gravis ; cita , tarda ; magna , parva ; quas 
» tamen inter omnes est suo quaeque in genere 
» mediocris. Atque etiam illa sunt ab his delapsa 
» plura genera , lene , asperum ; contractum , 
» diffusum ; continenti spiritu , intermisso ; fra- 
» ctum , scissum ; flexo sono ; attenuatum , infla- 
» tum. Nullum est enim horum similium gene- 
»> rum , quod non arte , ac moderatione tractetur. 
» Hi sunt actori , ut pictori , expositi ad varian- 
» dum colores ». 

» Aliud enim vocis geniis iracundia sibi sumit: 
» acutum , incitatum , crebro incidens : 

Impius horiatur me frater , ut meis malis miser 
Mandarem natos : 

t 

» et ea , quae tu dudum , Antoni , protulisti : 

Segregare abs te ausus 

» et 

Ecquis animadverterit ? vincite . . . . 

» et Atreus fere totus. Aliud miseratio ac moeror ; 
» flexum , plenum , interruptum , flebile ; 

Quo nunc me vertam ? quod iter incipiam ingredi ? 
Domum paternamne ? anne ad Peliae Jilias ? 

» et illa : 

0 pater , o patria , o Priami domus ! 

» et quae sequuntur.* 

Haec omnia vidi injlammari. 

Priamo vi vitam evitari. 

» Aliud metus ; demissum , et haesitans , et ab- 
» iectum • 

Multi 1 modis sum circumventus, morbo, exsilio, atque inopia : 
Tum pavor sapientiam mihi omnem exanimato expectora (: 
Alter terribilem minitatur vitae cruciatum et necem ; 

Quae nemo est tam firmo ingenio , et tanta confidentia , 
Quin refugiat timido sanguen , atque exalbescat metu. 

» Aliud vis ; contentum , vehemens , imminens 
» quadam incitatione gravitatis : 

Iterum Thyestes Atreum attractum advenit : 

Iterum iam aggreditur me , et quietum exsuscitat. 

Major mihi moles , maius miscendum est malum , 

Qui illius acerbum cor contundam et comprimam. 

» Aliud voluptas ; effusum , lene , tenerum , hi - 
» laratum ac remissum : 

Sed mihi quum tetulit coronam ob collocandas nuptias , 
Tibi ferebat : quum simulabat alteri sese dare , 

Tum ad te ludibunda docte , et delicate tetulit. 

» Aliud molestia ; sine commiseratione grave quod- 
3> dam , et uno spiritu , ac sono ductum .* 

Qua tempestate Paris Helenam innuptis iunxit nuptiis , 
Ego tum grat 'i da , ex p Ictis iamfere adpariendum mensibus; 
Per idem tempus Polydorum Hecuba partu postremo parit( i 

At quam singulari, atque admirabili arte Ora- 
torum prestantissimus tam variata loquendi ge- 
nera rebus ipsis accomodare , easque decoris , pro- 
priisque ornatibus circumtexere studuerit! Quan- 
tus, suavisque sonus ex suis bene concimnatis pe- 
riodis extiterit , apud animum quemque expen- 
disse reor ! 

s. m. 


STATUS MUSICAE LINGUARUM NOSTRORUM TEMPORUM. 

Antiquorum institutiones in dicendo usque ad- 
huc observavimus , quamvis ipsarum imitatio ex 
omni parte nobis deesse videtur ; nunc tamen dc 
linguis nostrorum temporum , praecipue de accen- 
tibus, mihi aliquid dicendum occurrit. Sunt qui- 
dem accentuum signa quaedam lineolae variis mo- 
dis et positionibus , vel puncta litteris , et sylla- 
bis superposita. Haec ipsa in aliquibus litterarum 
sonum distinctum , vel mutum ; in quibusdum 
prolixiorem ; in abis vehementiorem ; in aliis vocis 

(i) De Orat. lib. III. c. 5 j 58, 

elevationem , aut depressionem indicant. Itaque 
sunt accentus nostris temporibus circa effectum 
vocis modicationes in qualitate , et duratione , et 
hac de ratione sunt in sermone paene musicales 
notae. Perspiciendus autem est in primis vulgo 
dictus nationalis accentus. Ex eo enim aliquan- 
do vocales magis , vel minus apertae , magis vel 
minus gutturales , magis vel minus labiales pro- 
veniunt ; aliquando duae simul copulatae diphton- 
gos constituunt , aut scissae in alias utpote conflan- 
tur. Consonantes vero magis , vel minus asperae , 
aut dulces , minus dentales , quam labiales , mi- 
nus vel magis pulsatae , et vibratae evadere pos- 
sunt. Simili modo si verba tarde vel celeriter , si 
trunca seu amputata pronuncientur , juxta morem 
Gallorum. Hae omnes variationes in pronunciatio- 
ne verborum ex consuetudine , seu habitudine in 
ineunte aetate vocis organum maxime modificant ; 
et hinc si qua vitia hac de causa in proferendis 
verbis contracta sint , quasi corrigere nefas fue- 
rit. Variationes autem in pronunciatione verbo- 
rum a qualitate , vel situ locorum , vel aliena- 
rum linguarum commixtione effluunt ; quae com- 
mixtio quidem ab interventu aliarum nationum 
saepe aborta est. 

Insuper nationes omnes varios vocis tonos in 
loquendo exhibent , prout majori , vel minori 
mentis et sensuum vi impelluntur , sicut J. J. 
Rouseau adnotat ( i ) ; et sic quidem Germani ad 
iracundiam incitati aspera atque elata voce , quasi 
monotona exclamant ; Itali contra variis modifi- 
cationibus tam voce quam gestu in hac animi 
perturbatione loquuntur. 

Homines nunc eruditi accentum in Logicum , 
et Patheticum dividunt. Accentus logicus , ver- 
balis est , si verba respuit tanquam media , vel in- 
strumenta , quibus internos sensus seu ideas expla- 
namus. Hic item prosociiacus e st, si verborum ele- 
menta perpendit ; metricus cum syllabarum quan- 
titatem enucleat ; tonicus , cum tonos cujusque 
syllabae indicat ; et simili modo dividi potest in 
tonicum musicalem , et loquentem ; musica lis , 
cum vox cum dantu progreditur ; sine cantu , 
loquens est. Accentus Logicus est autem rationa- 
lis , si in rationum , sententiarum , ac argumen- 
torum dispositione versatur , ut sermonem clarum 
ac distinctum constituat. 

Accentus Patheticus adhibetur in omnibus in- 
ternis sensibus exprimendis , ulpote doloris , mi- 

(i) Diction. de musique. Arc. accert. 


Digitized by Google 



— - 3o — * 

serationis, aliorumque ad commotionent affectuuni. 
Accentus hic est in actu prius passivus , inde a- 
ctivus ; et reapse quidem nullo modo aliorum 
animos ad aliquem affectum inflammare possu- 
mus , nisi prius in nobismetipsis eodem inflam- 
mati simus , ut egregie commendatus RousseaU 
dixit (t) ; quin ideo in nobis, seu in mente 4 
seu in sensibus easdem affectuum impressiones 
experiri debemus , quas postea sermone cum ac- 
centu logico concepto in aliis excitare Velimus. 

Optimi antiquitatis viri , qui scientiis , et lit- 
teris admodum excel luerunt , non pauca dicendi 
praecepta ac exempla nobis reliquerunt ; sed tan- 
tummodo perutilia sunt , quae perlegendis eorunt 
scriptis facile ediscere possumus , non quae vo- 
cali traditione indigent ; nam temporum pertur- 
batio et barbaries vocalem traditionem in verbo- 
rum pronunciatione ita deturparunt , atque im- 
mutarunt , ut vix aliae novae linguae , seu dia- 
lectus ad nos pervenerint. Fatemur quidem na- 
turam omnibus etiam barbaris accentum patheti- 
cum concessisse ; sed haec ipsa facultas ex cultura 
studioque non tantum singulorum hominum , sed 
cu jusque nationis non parvum splendorem , sua- 

(1) Ibidem. 

vitatem , atque incrementum assequi potest. No- 
stris etiam temporibus linguarum musica , quae 
declamatio vocatur , cum omnibus aliis scientia- 
rum facultatibus satis progressa est ; et eo magis 
in orationibus sacris , in forensibus concionibus , 
in scenis , in academiis , necnon in sermonibus 
familiaribus cum aliquo fructu et dignitate adhi- 
beri videamus. Ipsa quoque quam plurimum ad 
augendam , vel minuendam aliquorum verbo- 
rum significationem , vel etiam ironiae tono in- 
vertendam confert. Particulae autem , seu mono- 
syllabi , quibus utimur in omnibus fere linguis 
in affirmatione praesertim et negatione , variisque 
modis musicalibus , quibus proferuntur , varios 
gradus consensus, vel dissensus exprimunt. Insu- 
per ratione culturae , seu progressus nationum in 
scientiis , aliisque artibus effectus linguarum mu- 
sices summopere augeantur. 

Ad quemcumque autem gradum nostram ser- 
monis musicam evasisse arbitramur , nullo pacto 
cum illa , quae prospere , feliciterque apud an- 
tiquos viguit , modorum varietate , et suavitate 
comparare poterimus ; immo etiam nullius mo- 
menti , atque inanem existimamus nostram , si 
recte omnia perpendamus , quae jam supra a 
Cicerone de illorum temporum declamatione ex- 

posita sunt ; tum cum fistula concionatoria sta- 
tutos sonos inflans , quadam singulari ratione ,, 
et nobis ignota , vocis inflexiones , actionemque 
ipsam temperabat. 

S. IV. 

QUI CONATUS FUERINT NOSTRIS TEMPORIBUS 
AD TONOGRAPHIAM STATUENDAM. 

Nemo est qui , dum artem qua musica cantus 
scribitur , laudibus commendat , ut alia tradatur 
ratio , seu disciplina , quae declamationis musi- 
cam exacte scribere possit , non aeque peroptet , 
cum animadvertat quantum splendoris , ac orna- 
menti sit per ipsam ad alias scientias perventu- 
rum. Quapropter admodum praeclara Academia 
Regalis Inscriptionnm Parisiensis quum litteras , 
scientiasque omnes ad maximum incrementum 
provehere vellet , ad hanc artem excogitandam 
conatus operamque convertit. Carolus Duclos ejus 
a secretis perpetuus narrat (i ) ; quod Clarissimus 
abas Du Bos , ad hoc opus peritissimos musicae 
in consilium admittendos esse proposuit , qui 

cum peracutum auditum possiderent , facile fra- 

♦ 

( i) Encycl. Method. Gramair. et Let. Arc. declam. notee. 

ctiones tonorum scalae diatonicae dignoscere po- 
tuissent, cum enim vox in loquendo ab uno 
tono usque ad octavum tam superiorem quam 
inferiorem per gradus leviter discurrat ; sic quo- 
modo vox augeatur , vel minuatur , seu fractiones 
tonorum non aliter ac notis musicalibus potuissent 
exprimi , atque indicari* Sed heu quantum a pro- 
posito aberrarunt 1 

I. Quamvis sint aliqui homines auditu tam 
acuto ob exercitationem instructi , ut facilius di- 
judicare possint tonum vocis, ita ut ubi ipsa in 
aliqua parte deficiat , vel excedat a scalae diato- 
nicae gradibus , promptissime dignoscant, sed in qua 
parte toni defectus vel excessus sit , praesertim 
si minima sit , non aeque facile discernere possint , 
ut experientia edocemur. Ut planius hujus sen- 
tiendae doctrina intelligatur , rem hoc exemplo 
explanamus.* Do primus scalae diatonicae tonus 
viginti et centum vibrationibus in singulis mi- 
nutis secundis peractis constat ; sicut Re qui est se- 
cundus tonus , triginta quinque et centum : quare 
utrum vox viginti quatuor , et centum , an vi- 
ginti sex vel triginta vibrationes peregerit , quis 
musicorum tam peritus est , qui discernere po- 
terit ? 

3 

II. Ponamus quod sit aliquis tam in musicis 
versatus , ut facillime fractiones tonorum discer- 
nere , seu eorum excessus , et defectus musica- 
libus notis possit exprimere , quomodo poterit 
cum sono alios docere , et ad imitationem perfe- 
ctam inducere , dum instrumentum ad imita- 
tionem opportunum nobis deesse cognoscimus? 

Cum itaque Academia ipsa existimaret , To- 
nographiam , utpote fundamentis non satis validis 
ad nixa m , nulla ratione constitui posse, nihil ul- 
terius investigando , susceptum opus relinquendum 
putavit. Praeterea dixerunt, etsi nobis contigerit ut 
declamatoriae musices scribendae aliquam artem in- 
veniamus , numquam assequi posse , quod ad 
exactam imitationem attinet ; praesertim in oratio- 
nibus, quae omnino circa commotionem affectuum 
versantur , ut in scenicis , in quibus praeter vo- 
cem declamantis quamplurimum venustatis, effica- 
ciaeque in actione, et gestibus expostulatur , ut 
quaeque res naturali imitatione emicare possit. 
Hinc perperam opinati sunt illi optimi viri , quibus 
bene convenit , quod inter Phaedri fabulas egre- 
gie scriptum traditur : 

Qui facere quae non possunt , verbis elevant (>). 


(i) Lib. IV. fab. 3 Vulpis et uva. 

Quod si ia scenam prodeat quaedam psaltria , 
quae musicam , necnon actionem edocta , partem 
sibi commissam omnibus numeris absolutam exe- 
quatur, ita ut non aures solum spectantium, sed 
oculi quoque magno oblectamento capiantur ; quod 
certe aliter eveniet , si eadem pars ab aliqua rudi 
puella peragatur, quae actione et gestibus est prorsus 
destituta. Quapropter cum per ipsam artem utrum- 
que finem obtinere nequeamus, tum etiam scriben- 
dae musicae artem, cujus utilitas omnibus jam sa- 
tis patet , inutilem fore dicendum est. 

Academia praedicta igitur non musicos sed Ma- 
thematicos consulere debebat , si ad solutionem 
quaesiti pervenire voluisset , ut sequenti modo in- 
notescit. 




* 

S-V. 

QUAEDAM CE MEA TONOGRAPHIAE EXCOGITATIONE 
HIC EXPONUNTUR. 

Has ex Acustica naturales leges habemus ; 

I. Tonorum elevationes , quas tensiones Ari- 
stoxenes vocavit , sunt inter se in eadem ratio- 
ne , quam numeri vibrationum eodem tempore 
peractarum. 

II. Numeri vibrationum columnarum aeris com- 
prehensi in aequalibus tubis , idest eodem , aut 
aequali tempore peractarum , sunt in ratione in- 
versa eorum longitudinum. 

Quicumque igitur tonus in, tubo clauso pro- 
ductus per ejus longitudinem a faciat nume- 
rum vibrationum n ; si longitudo erit “ nu- 
merus vibrationum erit 2 n ; et si longitudo erit 
2 a ; numerus vibrationum erit Hi toni vero , 
qui sunt inter se in ratione dupla dicuntur octa- 
vi , quia inter utrumque intersunt gradatim alii 
octo toni inclusive , qui constituunt scalam diato- 
nicam, seu harmonicam ; eo quod aures nostras 
admodum delectet. Toni vero in progressione dupla 
sunt inter se omnino consonantes et quisque prin- 
cipium esse potest scalae diatonicae ; cum autem 

progressio hujuscemodi infinita sit, infinitas idcirco 
fcalas diatonicas concipere possumus. Verum ut in 
omnibus medium locum homo servat in hac re- 
rum universitate, eodem fere modo aures nostrae 
scalas diatonicas , seu octavas medias tantum- 
modo percipiunt , quae octo circiter cum dimidia 
enumerantur. Sermone autem familiari non plures, 
quam tres octavas fere vox humana complectitur. 
Tonus autem quicumque- tanquam primus, seu 
principalis in scala diatonica assumatur , inter ip- 
sum et suum octavum superiorem vel acutum, sep- 
tem toni gradatim intereedunt , ut superius dixi ; 
attamen non aeque in his tonis vibrationes augen- 
tur. Proportiones vibrationum tonorum scalae dia- 
tonicae ascendentis , necnon longitudinum colum- 
narum aeris in tubo comprehensi in ratione in- 
versa hae sunt videlicet ; 

Vibrationes primi toni Longitudo tubi primi toni 
sunt ad vibrationes est ad longitudinem 

Secundi ut 8 ad 9 Secundi ut 9 ad 8 

Tertii minoris, ut 5 — 6 Tertii minoris, ut 6 — 5 
Tertii majoris, ut 4 — 5 Tertii majoris, ut 5 — 4 

Quarti ut 3 — 4 Quarti ut 4 — 3 

Quinti... ut 2 — 3 Quinti ut 3 — 2 

Sexti ut 3 —- 5 Sexti * ut 5 — 3 

Septimi ut 8 — 15 Septimi ..ut i 5 — 8 

Octavi ut‘i — 2 Octavi ut 2 — 1 

Ut instrumenta musicalia harmonice consonent, 
seu sint, ut vulgo ajunt, in eodem accordo. Mu- 
sici tonum fixum , seu choristum ut vel do sta- 
tuerunt , ad quem onines alios tonos sive gra- 
ves , sive acutos exigere possent (1). 

(1) Tonum fixum scu choristum praeclarus Sauveur 
agnovit seu potius statuit la ex 100 vibrationibus in mi- 
nuto secundo , quem tonum omnia instrumenta , quae 
ad arcum dicuntur , efficiunt in chorda vacua , ut le- 
gitur in ejus disputatione actis Acad. anni 1700 insinua- 
ta. Inde choristum denotarunt ut vel do tertium tonum 
post la , qui 120 vibrationibus respondet in minuto se- 
cundo; quia hic tonus est scalae naturalis fundamentum. 
Eulerus tamen censuit ut vel do ex 118 vibrationibus , 
ut observatur in suo libro: experimentum novae theoriae 

Cognita autem tubi longitudine , in qua tonus 
ut vel do sonum ciet , eam in octaginta et cen- 
tum partes dividamus , atque hanc divisionem ad 
inferiorem partem ex aequali longitudine produ- 
camus ; tunc per 36 o partes longitudinum om- 
mium tonorum proportiones habebimus , hoc in- 
frascripto modo : 

TUBI LONGITUDINES IN SCALA 


GRAVI 

MEDIA - 

ACUTA 

Ut vel Do 36 o. 


9 ° 

Re 320 



Mi minor. 3 oo 


y 5 

Mi major 288 


7 2 

/TVj o.to 


67 i 

Sol 240 


60 

La 216 

• 

• 

* 

00 

0 

M 

• 

• 

• 

• 

• 

54 

Si 192 


48 ' 

Ut vel Do 180 

9 ° - 

45 


musicae. Petreburg 1739 . Musicorum perit issimus Magi- 
ster Sarti tonum choristum ex * 3 1 vibrationibus per ra- 
tiones expendit. At preclarus Cladnus posterioribus his 
temporibus praedictum Choristum fuisse quasi toni di- 
midio elevatiorem aeque in Gallia ac in Italia repperit . 
nempe ex i36 et i38 vibrationibus ; et n unc in Europa 
tonus ex i38 vibrationibus pro generali Choristo UT 
aestimatur. 

Hisce positis ad tonographi constructionem venio.* 
Tubus A B. ( vide figuram i. ) in horizontali 
situ , ex auricalcho , seu potius vitro , sub exa- 
cta cylindri forma , longitudinis dimidiae partis 
metri , constructionem tubi organorum resonantis 
habeat , et os proprium in B (i). Ipsius capiti 

(i) Triplicis generis sunt instrumenta musicatia , quae 
vento ad sonum excitantur. Priinum illorum est , qui- 
bus ventus ab ore emissus fr ustain arundinis > aliusve 
materiei ad oscillatidum compellit in tubi orificio, et vi« 
b a iones in aerem tubo contentum transmeant. Ad boo 
genus concionatoriam antiquorum fistulam referri posse 
nonnulli censuerunt. Alterum illorum est , quae cum in- 
flentur , labia in tubi orificio quadam vi ad oscillandum 
incitantur , querum vibrationes similiter in aerem tubo 
contentum transferuntur. Tertium illorum est , quibus 
ventus quadam vehementia impulsus per foramen, aut 
orificium erumpit , et sic aer eadem ratione excussus 
propria elasticitatis vi motum vibratorium ipso tubo ac- 
quirit. 

Haec tria instrumentorum musicatium genera apud ai>- 
tiquos extitisse ex descriptionibus , eorumque sculptilibus 
nobis jam facite patet ; sed inter haec ipsa instrumenta 
eis defuisse animadvertimus illud , quo apud Italos Jlauto 
dolce vocatur , apud Gallos Jlute douce , ou a bec } et 
praesertim ex forma illa tuborum , quibus hodie in Ec- 
clesiarum organis utimur. Haec ipsa instrumenta ex for- 
mis supra descriptis antiqui habuerint necne , nec infi* 


Digitized by Google 



— 4i — 

adnectatur canalis flexilis DE, qui usque ad fol- 
lem F in strato positum progrediatur, ita ut dexte- 
ro pede commode premi possit. Hac actione aer 
per descriptum canalem DE in tubum BA im- 
mittitur , et sonum edit. In folle F ferrum spirale 
aptetur , ad elaslicitatem prosiliens , ita ut ex val- 
vula inferius extructa , ablata pressione , infletur. 
In tubo AB procurrat fundus ambulatilis , qui re- 
sonantem aeris columnam BG augere et minuere 
possit. Hic fundus ad formam etiam cylindricam 
redactus , sit in ambitu suo elasticus , ob gossi- 
pium undequaque circumjectum, et inde pelle agni- 
na indutus , ut aeris meatus quoad fieri potest , 
impediatur. Fundo huic superaddatur virga me- 
tallica GH , quae curvata in H cum repagulo IL 
cohaereat. Repagulum IL in parallelo situ AB in- 
ter retinacula MN intercedat. In hujus repaguli 
extremo sit manubrium O , ea ratione , ut admota 
illic manu dextera , fundus G agitari possit in tu- 
bo AB , et longitudinem columnae aeris BG au- 

ciari , nec in dubium revocare possumus ; aliter ne fi- 
stulam quidem , ut superius notavimus , apud illos fuisse 
nobis credendum est. Hanc machinae constructionem ad 
usum Tonographi accoraodatiorem reperi , eo quod so- 
num facilem et dulcem edat , qui prope voci humanae 
«ssimilatur. ■ 

gere atque minuere. Ad eam partem P repaguli 
affigatur index P flexibilis , qui fundo G in tubo 
mobili respondeat , et in scala , seu facta in pris- 
mate QR divisione , longitudinis ejusdem colum- 
nae BG partes indicet. 

Eadem ratione ut superius dixi , in fundo G 
progrediendo et regrediendo per manubrium O 
punctum inveniatur , in quo tonarius AB harmo- 
nice consonet Ut cum choristo; tunc Ut in pris- 
mate QR signetur. Deinceps fundus G in punctum 
medium g longitudinis columnae GB protrahatur, 
seu a G usque ad b proprie ad os tubi , unde sonus 
Ut superior emittetur. Longitudo Ut Ut sit in fi- 
gura II , atque hanc in partes nonaginta divida- 
mus , et divisionem ad utramque partem , modo 
superius indicato producamus. His effectis tonorum 
longitudines in tubo trium scalarum toni Ut obti- 
nebimus , nempe gravis, mediae, et acutae. Haec 
scala in prima prismatis QR facie describetur. Si- 
mili modo aliae sex scalae describantur tonorum 
Re Mi Fa Sol La Si in aliis prismatis QR facie- 
bus. Ex scala Ut in sequenti prismatis facie Re 
medius et Re octavus superior signentur , atque 
haec scalae mediae ile erit longitudo, quae simi- 
liter in nonaginta partes divisa in scala gravi , et 
acuta producatur. Eodem modo in tertia facie scala 
toni Mi describatur et cet. 

Scalae omnes , quas supra descripsimus , pari 
modo possunt esse necessariae, dum non omnes 
eodem fundamentali tono in scala praescripto , 
sed juxta vocis organum , atque habitudinem lo- 
quuntur ; et inter alios sunt , qui musicae rudes 
ad alium tonum , quam ad consuetum sermonem 
inflectere nesciunt. 

Denique in hac machina aliud septum., seu 
aliam regulam transversam ST prismati paralle- 
lam praefixam denotare decet , in qua norma Y 
expansis cruribus insidet , et vite seu coclea ne- 
ctitur , ubi opus etc. 

Ad ostendendum hujus Tonographi usum de- 
scendamus. 

Primo quoque tempore vocis nostrae inflexio- 
nes in aliquo sermone cum Tonographo imitari 
oportet. Id efficiendum nobis est de verbo ad ver- 
bum , et in unaquaque syllaba , quoad sonum , 
et quoad durationis tempus in cujusque verbi , 
vel syllabae pronunciatione : nempe , ad proce- 
dendum, et retrocedendum in congruo sono ma- 
nubrium , et pede pulsando tempus habebimus. 
Facilius hoc quidem aliqua exercitatione evadit* 
et praesertim in musica exercitatis. 

Ubi cum tonographo vocis modulationem imitati 
fuerimus , ad rationem , qua ipsam scribere vo- 

Jumus , transeamus ; videlicet , simul atque ver- 
bum proferamus , necessum erit , distinctis mo- 
dis syllabas scribamus ; et sub unaquaque nume- 
rum partium notemus in scala ab indice monstra- 
tum ; et sub hoc numero deinceps facta lineola, 
numerum pulsationum, seu pedis ictuum in folle 
calcando etiam scribentes segnemus. 

Exempli gratia ; illud dictum pronunciemus a 
Cicerone in oratore expositum commiserationis in- 
star , interrupta , ac flebili voce : 

O pater, o patria, o Priami domus t 

Nos imitantes , atque una cum tonographo scri- 
bentes infra scriptos numeros denotemus: 

O PATER O PATRIA O PRIAMI DOMOS 

180 170 160 l 65 l 55 145 170 160 l 5 n 160 

a ait 

Omnes hae modulationes ut recte constitutae 
scribantur, non mediocrem exercitationem exigunt; 
dum simul cum manubrio indicem ducere debe- 
mus , ut ad scripta puncta adamussim perveniat. 
At faciliorem ad executionem modum infra indi- 
cemus. Vittam seu fasciam chartae crassae suma- 
mus , dummodo ut sub indice P ad contactum 
normae V in margine , et in scala prismatis ad 
angulum rectum simul cum hac possit libere cur- 

rere, sicuti in figura tonographi obumbratam vi- 
demus. Disposita ut supra fascia , punctum in 
scala numero 180 respondens in vitta signemus. 
Ablata deinde vitta lineam horizontalem ducemus 
dexteram versus , longitudinis decem partium ex 
scala per circinum desumptae , ut in figura III ; 
quod punctum exinde numero 170 respondebit; 
atque hanc ad alias decem paries protrahamus, 
usquedum ad punctum, quod numero 160 con- 
gruet , perveniemus. Hic indicis erit progressus in 
verbo modulando : o pater. Secundo sub hac li- 
neola , respectivo loco , postquam hunc cum cir- 
cino invenerimus , punctum 1 65 notemus , et pro- 
ducamus usque ad 1 55 , quae linea ad punctum 
i 65 , ut in figura, redeat. Sic progrediemur una cum 
indice in verbi modulatione : o patria . Tertio , 
hac sub linea respectivo loco alia linea horizonr 
talis ducatur a punctis 170 ad 160, atque a 160 
ad i 5 o, et ad 160 revertatur. Hac progressione 
tandem cum indice verba modulabimur: o Pria- 
mi domus / 

Hanc vittam igitur laeva manu cum margine sta- 
tuamus ad contactum normae V , sub indice P 
in scala, ea ratione, ut punctum primum in vitta 
in punctum scalae 180 incidat , et dextera manu 
manubrium O contrectemus ; itaque dum index 

per lineas in vitta descriptas progressiva serie pro- 
cedat , dextero pede follem ordinatis ictibus pre- 
mamus ; et sic ex tonograplio quaesitum vocis so- 
nitum habebimus , quia puncta , quae ab indice 
in vitta tanguntur, sunt in scala exacta ratione 
respondentia. 

Omnes , qui sunt musicae praeceptionibus imbu- 
ti , hujus tonographi constructionem , atque usum 
facilius intelligere , et percipere possunt ; et prae- 
sertim si ad observationes exequendas in variis , 
disserendi modis animum induxerint , Exempli 
gratia , in pronunciando O pater , vox a primo 
scalae diatonicae tono incipit , et ad secundum pro- 
greditur ; sic dum proferimus o patria , vox a se- 
cundo tono deficiente ad secundum nimis elatum 
erigitur et ad deficientem redit. Simili modo si 
verba pronunciemus ; o Priami domus ! a medio 
secundi toni vox ad integrum transit , et inde ad 
tertium minorem , denique ad secundum rediens. 
Observationes ipsae non tantum ad exactam sermo- 
nis , et declamationis musicam conferre possunt , 
sed etiam ad musicae vocalis perfectionem , quae 
nihil aliud est , quam ipsa declamatio cum musica 
exaltata. 

Musicae scientiam ob illam rationem , quae . 
ad tonographi usum spectat , quamplurimum va- 
lere, jam ante cognovimus; sed tamen illa non 
prorsus necessaria habenda est ; modulationes enim 
vocis , ordine superius indicato, sola partium enu- 
meratione in scala scribere possumus , simulque in- 
dicis progressus in vittis delineare , et fideliter exe- 
cutioni committere. 


explici T. 

